איגוד מבקרי הקולנוע של שיקגו

**איגוד מבקרי הקולנוע של שיקגו** (באנגלית: **Chicago Film Critics Association**; בקיצור **CFCA**) הוא ארגון של מבקרי הקולנוע העובדים במדיה המודפסת, המשודרת והמקוונת בשיקגו, אילינוי שבארצות הברית. האיגוד נוסד על ידי מבקרי הקולנוע שרון למאייר וסו קינר ב-1990, בעקבות הצלחתם של פרסי מבקרי הקולנוע הראשונים של שיקגו שחולקו בשנת 1988. האיגוד מונה 60 חברים.

מאז 1989 מחלק האיגוד פרסים שנתיים המכירים בסרטים הטובים ביותר במגוון קטגוריות. כלי התקשורת המודפסים המבוססים כמו "Variety" ו-"The Hollywood Reporter" נוהגים לסקר את הפרסים. האיגוד מארח גם את פסטיבל הסרטים השנתי של מבקרי שיקגו מאז 2013, שמטרתו להביא מספר סרטים עלילתיים וקצרים לקהל רחב יותר.

## חברות
איגוד מבקרי הקולנוע של שיקגו מגביל את חברותו למבקרי קולנוע מקצועיים, אשר מועסקים בתקשורת כקול ביקורתי או סמכות צוותית בנושא הקולנוע במשך שישה חודשים. על מועמדים לחברות ב-CFCA להתגורר באזור שיקגו, וכן לספק מכתב של המפיק או העורך המעיד על עבודתם בשכר כמבקרים, וכן דוגמאות לעבודות שהתפרסמו. עד שנת 2004, ל-CFCA היו קצת יותר מ-40 חברים וכיום מונה האיגוד מעל 60 חברים. 

בין חברי הארגון נמנים כותבים עבור אתרי אינטרנט ומדיה מודפסת הקשורים לקולנוע כמו "Ain't It Cool News", "The AV Club", "Chicago Sun-Times", "Daily Herald", "Consequence of Sound", "Paste", RogerEbert.com ו-eFilmCritic.com.

## פרסי מבקרי הקולנוע של שיקגו
מאז 1988 מוענקים מדי שנה פרסים מטעם איגוד מבקרי הקולנוע של שיקגו (הידועים גם בשם Chicago Flames). הפרסים מכירים בהישגים בקולנוע ובמשחק. הפרסים הראשונים לא הוענקו בטקס. בעבר קיבלו הזוכים גביע זכוכית של "להבת שיקגו", שכלל חריטה של קו הרקיע של שיקגו שיצר האמן יוזף פוהרינגר. בשנת 2019, בעקבות מותו מילוש סטליק שהיה חבר ותיק ב-CFCA, שונה שמו של פרס הקולנוען המבטיח וכעת הוא נקרא על שמו פרס מילוש סטליק לקולנוען פורץ דרך.

### קטגוריות הפרסים
* השחקן הטוב ביותר
* השחקנית הטובה ביותר
* התסריט המעובד הטוב ביותר (2006–)
* סרט האנימציה הטוב ביותר (2007–)
* הבימוי האמנותי הטוב ביותר (2012–)
* הצילום הטוב ביותר (1990–93, 1995–)
* עיצוב התלבושות הטוב ביותר (2019–)
* הבמאי הטוב ביותר
* הסרט התיעודי הטוב ביותר (2001–)
* העריכה הטובה ביותר (2012–)
* הסרט הטוב ביותר
* הסרט הזר הטוב ביותר
* הפסקול המקורי הטוב ביותר (1993–)
* התסריט המקורי הטוב ביותר (2006–)
* שחקן המשנה הטוב ביותר
* שחקנית המשנה הטובה ביותר
* השימוש הטוב ביותר באפקטים חזותיים (2019–)
* פרס מילוש סטליק ליוצר סרטים פורץ דרך (2019–)
* השחקן המבטיח ביותר (2001–)

### קטגוריות פרסים בעבר
* יוצר הסרטים המבטיח ביותר (2001–2018)
* התסריט הטוב ביותר (1990–2005)
* השחקן המבטיח ביותר (1988–2000)
* השחקנית המבטיחה ביותר (1988–2000)

## חרם על פוקס המאה ה-20
בשנת 2007 החרים האיגוד את כל סרטי אולפני המאה ה-20 ו-Fox Searchlight, כחלק ממחאה על החלטת האולפן להגביל את גישת המבקרים המקוונים להקרנות בתקשורת. מספר מבקרים התלוננו כי ההקרנות המאוחרות בתקשורת השפיעו על איכות הביקורות שלהם. מחאת איגוד המבקרים של שיקגו זכתה לתמיכה מצד אגודות מבקרי קולנוע רבות אחרות, כולל איגוד מבקרי הקולנוע של אזור וושינגטון די.סי. וחוג מבקרי הקולנוע של סן פרנסיסקו.

## פסטיבל הסרטים של מבקרי שיקגו
מאז 2013 מתקיים מדי שנה פסטיבל הסרטים של מבקרי שיקגו, פסטיבל הסרטים היחיד במדינה שמתוכנן ומופק כולו על ידי איגוד מבקרי קולנוע.

הפסטיבל התקיים לראשונה בין 12 ל-14 באפריל 2013 בתיאטרון Muvico ברוזמונט. הפסטיבל הציג למעלה מ-20 סרטים שהיו זוכים לתפוצה נמוכה, במטרה לחשוף אותם לקהל רחב יותר. בין הסרטים שהוקרנו היו לחיות את הרגע ו "The Dirties". האירוע כלל גם מפגשים עם הבמאים ויליאם פרידקין ושרה פולי. הפסטיבל השני הורחב לשבוע, החל מ-9 במאי 2014 בתיאטרון מיוזיק בוקס.

## קישורים חיצוניים

## הערות שוליים

קטגוריה:שיקגו: תרבות
קטגוריה:איגודי מבקרי קולנוע אמריקאיים